Члан 7.

За извршење Одлуке о буџету одговоран је Председник општине Пећинци

Наредбодавац за извршење буџета је Председник општине Пећинци и лице које он овласти.

Члан 8.

У сталну буџетску резерву издвајају се средства у износу од 3.000.000 рсд.

Председник општине Пећинци доноси решење о употреби средстава сталне буџетске резерве на предлог локалног органа управе надлежног за финансије, а за намене предвиђене Законом о буџетском систему.

Члан 9.

У текућу буџетску резерву планирају се средства у износу од 10.000.000 рсд.

Средства текуће буџетске резерве користе се за непланиране сврхе или сврхе за коју се у току године покаже да апропријације нису довољне.

Одлуку о коришћењу средстава текуће буџетске резерве доноси Председник општине Пећинци за намене утврђене Законом о буџетском систему.

Одобрена средства по одлуци представљају повећање апропријације директног корисника.

Члан 10.

На терет средстава буџета корисници могу преузимати обавезе до износа утврђених буџетом за поједине расходе.

Буџетски корисници могу користити средства распоређена овом Одлуком само за намене за које су им, по њиховом захтеву средства одобрена.

Члан 11.

Обавезе према корисницима буџетских средстава извршавају се сразмерно оствареним примањима буџета.

Ако се у току године примања смање, издаци буџета извршавају се по приоритетима и то: обавезе утврђене законским прописима, минимални стални трошкови неопходни за несметано функционисање буџетских корисника.

Ако корисници буџетских средстава не остваре додатне приходе, утврђене у члану 4. ове Одлуке, апропријације утврђене из тих прихода неће се извршавати на терет средстава буџета.

За трошење средстава из члана 4. , додатни приходи буџетских корисника, одговоран је буџетски корисник.

Члан 12.

Директни и индиректни корисници буџетских средстава чија се делатност у целини или делимично финансира из буџета умањиће обрачунату амортизацију средстава за рад у 2019. години сразмерно делу средстава обезбеђених из буџета.

Члан 13.

Превозницима који имају регистроване линије или ученицима, на терет буџетских средстава у 2019. години вршиће се регресирање трошкова превоза ученика средњих школа у висини 15% пуне цене карте за период јануар-јун 2019. године, и период септембар-децембар 2019.године.

Члан 14.

Буџетски корисник је дужан да на захтев органа за финансије стави на увид документацију о њиховом финансирању, као и да достави извештаје о остварењу прихода и расхода за свако тромесечје у року од десет дана по истеку тромесечја.

Члан 15.

Привремено расположива средства на консолидованом рачуну Трезора могу се краткорочно пласирати преко интерних пласмана и код пословних банака са којима Председник општине Пећинци закључи уговор о депоновању или орочавању средстава.

Члан 16.

Председник општине Пећинци, може донети одлуку о промени апропријације у складу са Законом о буџетском систему.

Члан 17.

Ову Одлуку доставити Министарству финансија и објавити у ''Службеном листу општина Срема''.

Члан 18.

Ова Одлука ступа на снагу осмог дана од дана објављивања, а примењиваће се од 01. Јануара 2019. године.

ОПШТИНА ПЕЋИНЦИ

ПРЕДСЕДНИК СКУПШТИНЕОПШТИНЕ

ДР. ДУБРАВКА КОВАЧЕВИЋ СУБОТИЧКИ